ΓΡΑΠΤΗ ΕΡΩΤΗΣΗ E-1553/99

υποβολή: Olivier Dupuis (TDI) προς την Επιτροπή

(1 Σεπτεμβρίου 1999)

Θέμα: Ο ευρωπαϊκός κανονισμός CITES και η Γαλλία

Η τελευταία Διάσκεψη των Συμβαλλομένων Μερών της CITES (Διάσκεψη για το διεθνές εμπόριο των ειδών αγρίας πανίδας και χλωρίδας που απειλούνται με εξαφάνιση), η οποία πραγματοποιήθηκε στο Harare (Ζιμπάμπουε), τον Ιούνιο του 1997, αποφάσισε με πλειοψηφία άνω των δύο τρίτων των μελών της να μεταφέρει τους πληθυσμούς αφρικανικού ελέφαντα της Μποτσουάνα, της Ναμίμπιας και του Ζιμπάμπουε, από το Παράρτημα I (απαγορευμένο εμπόριο) στο Παράρτημα II (ελεγχόμενο εμπόριο) της Σύμβασης. Η διαφορετική αυτή ταξινόμηση επιτρέπει στις ως άνω τρεις χώρες να εξάγουν νομίμως κυνηγετικά τρόπαια, ζώντα ζώα και ορισμένα παράγωγα προϊόντα ελεφάντων. Επίσης, εφόσον πληρούνται ορισμένοι όροι, οι χώρες αυτές θα έχουν το δικαίωμα να προβούν, από 18ης Ιουνίου 1999, στην πώληση των νομίμων αποθεμάτων ακατέργαστου ελεφαντοστού σε ένα και μόνο αγοραστή, την Ιαπωνία. Με την απόφαση αυτή, η διεθνής κοινότητα αναγνώρισε το γεγονός ότι ο πληθυσμός των ελεφάντων των εν λόγω τριών χωρών της νοτογείου Αφρικής δεν απειλείται, επιβραβεύοντας κατάυτόν τον τρόπο την αποτελεσματική πολιτική διαχείρισης της αγρίας πανίδας που εφαρμόζουν οι χώρες αυτές, κυρίως μέσω εθνικών προγραμμάτων «κοινοτικής» ανάπτυξης, στο πλαίσιο των οποίων οι αγροτικοί πληθυσμοί συμμετέχουν στη διαχείριση και τη διατήρηση των αγρίων πόρων, τους οποίους και χρησιμοποιούν. Το Νοέμβριο του 1997, η Ευρωπαϊκή Επιτροπή ενέκρινε με ειδική πλειοψηφία κανονισμό ο οποίος τροποποιεί, ως συνέπεια των αποφάσεων που ελήφθησαν στο Harare, τον κανονισμό του Συμβουλίου αριθ.338/97(1) σχετικά με την εφαρμογή της CITES στην Ευρωπαϊκή Ένωση. Ο τροποποιηθείς κανονισμός επιτρέπει συγκεκριμένα, σε ολόκληρη την επικράτεια της Ένωσης, τις εισαγωγές ζώντων ελεφάντων και παραγώγων προϊόντων ελεφάντων προερχομένων από τη Μποτσουάνα, τη Ναμίμπια και το Ζιμπάμπουε.

Ο εν λόγω κανονισμός εφαρμόζεται άμεσα σε όλα τα κράτη μέλη της Ευρωπαϊκής Ένωσης. Παρά ταύτα, η Γαλλία δεν δέχεται την απόφαση αυτή με αποτέλεσμα, την 1η Σεπτεμβρίου 1998, να τεθεί σε ισχύπουργικό διάταγμα με το οποίο η Γαλλία απαγόρευε τη εισαγωγή στο έδαφός της ελεφάντων της Νοτογείου Αφρικής και ορισμένων παραγώγων προϊόντων, παραβιάζοντας έτσι τον κοινοτικό κανονισμό που δεν επιτρέπει την ανάληψη αυστηρότερης μονομερούς δράσης. Έχει πληροφορηθεί η Επιτροπή το ως άνω γαλλικό μέτρο; Εάν ναι, έχει προειδοποιήσει τη Γαλλία σχετικά με το γεγονός ότι το εν λόγω διάταγμα συνιστά παραβίαση του κοινοτικού δικαίου; Κατά συνέπεια, είναι διατεθειμένη η Επιτροπή, εάν δεν το έχει ακόμη πράξει, να κινήσει ενώπιον του Δικαστηρίου των Ευρωπαϊκών Κοινοτήτων, διαδικασία προσφυγής κατά της Γαλλίας, για παραβίαση του κοινοτικού δικαίου;

(1) ΕΕ L 61 της 3.3.1997, σελ. 1.

Απάντηση της κας Wallstrm εξ ονόματος της Επιτροπής

(18 Νοεμβρίου 1999)

Η Επιτροπή δεν έχει λάβει ανακοίνωση της Γαλλίας σχετικά με πράξεις νομοθετικού περιεχομένου ή ειδικές διατάξεις που ενδεχομένως έχει θεσπίσει στον τομέα της εισαγωγής και του εμπορίου κυνηγετικών τροπαίων, ζώντων ζώων ή παράγωγων προϊόντων ελέφαντα του είδους loxodonta africana (αφρικανικός ελέφαντας) των πληθυσμών της Μποτσουάνα, της Ναμίμπιας και του Ζιμπάμπουε, ενόψει της εφαρμογής του κανονισμού (ΕΚ) αριθ. 338/97 του Συμβουλίου της 9ης Δεκεμβρίου 1996 σχετικά με την προστασία των ειδών άγριας πανίδας και χλωρίδας με τον έλεγχο του εμπορίου τους(1), όπως τροποποιήθηκε, κυρίως, από τον κανονισμό (ΕΚ) αριθ. 2307/97 της Επιτροπής της 18ης Νοεμβρίου 1997(2).

Η Επιτροπή δεν έχει λάβει καμία ανακοίνωση τηςπουργικής απόφασης στην οποία αναφέρθηκε το Αξιότιμο Μέλος και η οποία φέρεται ότι έχει τεθεί σε ισχύ την 1η Σεπτεμβρίου 1998, δυνάμει της οποίας η Γαλλία θα απαγόρευε την εισαγωγή στην επικράτειά της ελεφάντων της Νοτίου Αφρικής και ορισμένων άλλων παράγωγων προϊόντων.

Ωστόσο, μετά από επαλήθευση, προκύπτει ότι, όπως καταγγέλλει το Αξιότιμο Μέλος, η Γαλλία έχει καταργήσει στον εν λόγω τομέα τουλάχιστον μία διυπουργική απόφαση, η οποία όμως δεν ανακοινώθηκε στην Επιτροπή. Πρόκειται για την απόφαση της 30 Νοεμβρίου 1998 «σχετικά με την εισαγωγή, τη μεταφορά και την εμπορία ορισμένων ειδών αφρικανικού ελέφαντα».

Σύμφωνα με το άρθρο 20 του κανονισμού (ΕΚ) αριθ. 338/97 μετά την τροποποίησή του, «Κάθε κράτος μέλος κοινοποιεί στην Επιτροπή και τη γραμματεία της σύμβασης τις ειδικές διατάξεις που θεσπίζει για την εφαρμογή του παρόντος κανονισμού, καθώς και όλα τα νομικά μέσα που λαμβάνει για την εφαρμογή και την εκτέλεσή του».

Η Επιτροπή, διαπιστώνοντας την απουσία ανακοίνωσης της ανωτέρω τουλάχιστον απόφασης της 30 Νοεμβρίου 1998, γεγονός που αποτελεί παράβαση εκ μέρους της Γαλλίας του άρθρου 29 του κανονισμού, θα εξετάσει, το συντομότερο δυνατόν, τη συνέχεια που θα δώσει στην εν λόγωπόθεση.

(1) ΕΕ L 61 της 3.3.1997.

(2) ΕΕ L 325 της 27.11.1997.